**ELŐTERJESZTÉS**

Mórágy Község Képviselő - testületének 2020. július 22-i

rendes/rendkívüli testületi ülésére

|  |  |
| --- | --- |
| Tárgy: | A Gránit Fogadó szálláshelyként történő bejelentése |
| Előterjesztő: | Glöckner Henrik polgármester |
| Előterjesztést készítette: | Füle Mária jegyzői megbízott |
| Előterjesztés száma: | 48. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet határozza meg Magyarország területén a szálláshely-szolgáltatási tevékenység folytatásának részletes feltételeit és a szálláshely-üzemeltetés bejelentésének rendjét. Rendelkezései szerint a szálláshely-szolgáltatási tevékenységgel összefüggésben kereskedelmi és szolgáltatás felügyeletét ellátó hatóságként **a szálláshely fekvése szerinti illetékes települési önkormányzat jegyzője jár el.**

**A szálláshely-szolgáltatási tevékenység a jegyzőhöz történt bejelentést követően folytatható.** A jegyző a bejelentés alapján a szálláshelyet nyilvántartásba veszi, a bejelentést közli a fogyasztóvédelmi hatósággal, valamint a területileg illetékes munkavédelmi hatósági és munkaügyi hatósági hatáskörében eljáró megyei kormányhivatallal.

A Kormányrendelet értelmében szálláshely-szolgáltatás csak olyan helyen folytatható, amely rendelkezik szálláshelykezelő-szoftverrel.

Mivel a Gránit Fogadó jelenleg nincs nyilvántartásba véve, ahhoz hogy a jogszabályi előírásoknak megfeleljünk, szükséges a szálláshelyként történő bejelentése, illetve ezt megelőzően a szálláshelykezelő szoftver beszerzése.

Kérem a Tisztelt Képviselő-testületet, hogy az előterjesztést vitassa meg és a határozati javaslatot fogadja el.

**Határozati javaslat**

Mórágy Község Önkormányzat Képviselő-testülete úgy határozott, hogy az Önkormányzat tulajdonát képező 407. hrsz-ú, 7165 Mórágy, Szabadság utca 69. szám alatti Gránit Fogadó szálláshelyként történő nyilvántartásba vételét kezdeményezi.

Mivel a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendeletértelmében szálláshely-szolgáltatás csak olyan helyen folytatható, amely rendelkezik szálláshelykezelő-szoftverrel, így az ehhez szükséges szoftver beszerzésével megbízza a polgármestert.

Határidő: azonnal

Felelős: Glöckner Henrik polgármester

Mórágy, 2020. július 16.

Glöckner Henrik sk.

 polgármester